Les Xornaes Internacionales d’Estudiu de l’Academia de la Llingua Asturiana vuelven al salón d’actos de la primer planta del edificiu d’alministración de la Facultá de Filosofía y Lletres, na Universidá d’Uviéu. Van ser trés díes (9, 10 y 11) d’actividaes académiques, ponencies y comunicaciones rellacionaes cola investigación llingüística n’estayes bien estremaes.
#000006
Güei martes día 9 −darréu del entamu institucional programáu pa les 12.30 y nel que van participar el Rector de la Universidá d’Uviéu, el Decanu de la Facultá de Filosofía y Lletres y el Presidente de l’Academia de la Llingua Asturiana−, l’académica, codireutora de les Xornaes y caderalga emérita de la Universidá d’Uviéu Ana María Cano González va presentar el númberu 125, el más recién, de la revista Lletres Asturianes.
#000007